Kleine Snuiters tel die slapies af… | goeienuusloli
Kleine Snuiters tel die slapies af…
Kleine snuiters tel die slapies af
(Vir al die ander aspirant skrywers daar buite, hier is my eerste artikel vir Nelspruit Tydskrif: Mom's Notes…..wat dit nie gemaak het nie :cry:….but there's no stopping this blogger girl!!!!! WATCH THIS SPACE in 2013)
Die winkelvensters is vol silwer en goud; Kersvader roep blinkoog kinders nader. Kleine snuiters tel die slapies af en Ouma kom kuier. Jy probeer, maar sukkel om te deel in die swier van die seisoen. Dis Kersfees en jy voel angstig en omgekrap. Liewe mamma, jy is nie alleen nie!
Kersfees is veronderstel om lekker te wees….Die waarheid is dat die kersgety vir baie vrouens kommerwekkend is. Daar is dikwels groot verwagtings van perfekte etes, geskenke en vakansie plesiere. Kinderherinneringe van etes om die tafel skep sekere presedente, maar manlief wil braai en uit 'n plastiekbord eet! Vir baie getroude paartjies veroorsaak dit intensiewe geskille: " By wie gaan ons eet, jou ouers of myne?" of "Kan ons asseblief êrens anders vakansie hou!?" Vir die enkellopende ma of pa, is Kersfees nog 'n geleentheid om vraende oë te beantwoord. Vir die grootste meederheid; rekeninge om te betaal, oortollige vakansie gierighede en aangekoopte luukshede wat ophoop. Daar word gesê: "Elke huis het sy kruis". Weet dus verseker dat dié kwel vrae nie uniek is aan jou gesinsdinamieka nie. Elke gesin moet deur hierdie amper geforseerde feesgety kom. Dikwels kuier ons met familielede wat ons nie veel in gemeen mee het nie. Dit is normaal dat dinge gaan krap!
Dis soos die keer toe…
Ek wou baie graag my eie kersfeestradisie skep. My drome was haalbaar: "Netjies en vriendelike gasvrou bedien liplekker, vyfster ete, in mooi uitrusting." Ek het moed bymekaaar gemaak en voorgestel dat ons nie weer na die skoonfamilie toe gaan nie maar vir 'n slag tuis sou bly. Verbeel jou: blink gepoetste glase en glinsterende kerse getooi: "Ons kan hulle nooi!" Maar nee! Almal was laat…. my dierbare skoonpa nie honger nie, en my eie ma reeds 'versadig' by Ouboet en sy nuwe vrou. Om my te 'troos', sou sy, "Darem die poeding proe". Ja, jy het reg geraai, na al die swoeg en sweet was dit 'n TOTALE, rojale, vyfster, flop!
Vermy die teleurstelling en…
Ontspan sommer nou en weet dat jy nooit almal gelukkig gaan hou nie, veral nie om die kersgety nie. Dikwels is die druk self geïniseer.
Ken jouself en jou perke. Kommunikeer vroër as later. Delegeer. Vra vir hulp. Wees eerlik oor wat jy kan en nie kan bekostig nie, en beplan daarvolgens.
Besef dat jou fantastiese gelukkige Kersfees 'n voorreg is. Baie ander gesinne vermy dit heeltemal omdat hul mekaar eenvoudig nie kan verdra nie!
Los die geskenke en doen iets heeltemal anders vir 'n slag. Plant 'n boom, pak 'n piekniek, bel 'n weduwee, bak sommer lekker koekies en deel dit uit.
Sukkel jy óók om nee te sê? Bederf jouself met een insiggewende leesboek: Grense- Wanneer om ja of nee te sê om beheer oor jou lewe te neem : Cloud/Townsend 2009 uitgegee deur Zondervan ZA. Kaapstad
En as al die bogenoemde nie werk nie, onthou jy kan altyd volgende jaar weer probeer!
Ek is Loli, 'n mamma nes jy! Ek sal graag jou unieke kersfees storie wil hoor, stuur vir my 'n lekker briefie:
3 comments on "Kleine Snuiters tel die slapies af…"
Terug pieng: Dit sneeu! « goeienuusloli
VERSKOON DIE ENGELS
Jingle tills jingle tills
Jingle all the time
O what fun it is to rob the stupid Christians blind
Herhaal tot laas jaar se wins 24% op is
My probleem kom by die groot eet
gebakte kalkoen, Kerrie hoender, skaap sosaties boud kotelette boerewors herderspastei gebakte varkboud, tong. boontjie bredie gebakte aartappels soetpatats, sousboontjies ertjies, slap hakskeentjies, soetwortels, blomkool broodslaai, beetslaai aartappelslaai wortelvorm mengelslaai Die mense wat eerste hulle borde leegmaak kan help opdra aan die vrugteslaai, dadelpoeding koekstruif, bruinpoeding broodpoeding en roomys
Niks will ek mis nie
Like jou rympie…jy mag maar !
This entry was posted on Desember 3, 2012 by Loli Pretorius in Huisvrou op hol!,Jollie Loli,Laeveld,Nelspruit Nou,Self-help leesstof and tagged artikel, blogger, boek, familie, geskenke, huis, Kersfees, kersvader, loli, Loli Pretorius, Mom's Notes, nee, Nelspruit, perke, skoonfamilie, slapies, snuiters, sukkel, tydskrif, vakansie, winkels.